BTR बिसायख’थिखौ लानानै दिहिरा बियाबाव दुंहाव थासारि। मोनफ्रोमबो दोलोआनो गावबा गावनि हानजाखौ गोख्रों खालामनो गामि गामि मेल मिटिं खालामनाय बायदिखौ नुनो मोनदों । बेबादि मेल मिटिं खालामनाय समावबो माब्लाबा दोलोजों दोलो मोगा मोगि जानाय समाव दावराव दावसि जानायखौबो नुनो मोनबोदों । बेबादिनो दिनैबो 23 नं दिहिरा बियाबनि सिंङाव थानाय 3 नं दिहिरा गामिनि रुंसारि जयराम बरनि फिसाज्ला अर्जुन बर 33 आ मैया मोनानि 12 सो बाजियाव गामिनि गेलेग्रा फोथाराव दावरावै माइक दामबाय थानायखौ खोनाना अर्जन बर आ बादा होनो थांनायाव UPPL नि मददगिरि बिमल सर्गीरीया गोबौ बेसादजों गाग्लोबदों होनना खौरांगिरिनि सिगांआव बुंथिना होयो । बेराफारसेथिं UPPL नि सोद्रोमा बिमल सर्गीयारीनि फोरमायनाय बादिब्ला गामिनि गेलेग्रा फोथाराव UPPL नि मिथिंनि थाखै ओंखाम संनो जाइगासो बानायबाय थादोंमोन । बे समावनो अर्जुन बर बिथांमोना फैनानै खाथियाव दोननाय थिं , दाइनि थेबेलफोरखौ बुफाइफैदों बेखौ खोनाना खारबोनाय समाव अर्जुन बर’आ बिमल सर्गीयारी’खौ गोदोना सेरथेना हायाव नारसिनना लानाय समाव गावखौ बासायनो थाखाय मा मोनगोन मा मोना दांग्रोमनायाव माबा मोनसे मुवा मोनना बिमल सर्गियारीया खर आव देना होनायाव खारलांजोबदों होनना रादाब बिजोंआव फोरमायदों।